கேள்வி: வல்லர்பாடம் - சாலை போக்குவரத்து பற்றி விளக்கவும்.
பதில்: கோஷ்ரி பாலங்கள் நகர மையம் மற்றும் வைப்பீன் தீவு ஆகியவற்றுடன் வல்லர்பாடம் தீவை இணைக்கின்றன. தனியார் பேருந்துகள், கேரள மாநிலச் சாலைப் போக்குவரத்துக் கழகம் பேருந்துகள், தானி போன்றவை தீவுக்கும் கொச்சி நகரத்துக்கும் இடையில் இயக்கப்படுகின்றன. நான்கு வழிச் சாலையான தே. நெ என். 47 சி, வல்லர்பாடத்தை தேசிய நெடுஞ்சாலை 47 உடன் கலாமாசேரி சந்தியில் 17.2 கிலோமீட்டர் (10.7 மைல்) தொலைவில் இணைக்கிறது. வல்லர்பாடம் தே. நெ 17 மற்றும் தே. நெ 47 என இரண்டு சாலைகள் வழியாகவும் எளிதில் அணுகக்கூடியது.
கேள்வி: வல்லர்பாடம் - தொடருந்து போக்குவரத்து குறித்து விரிவாக சொல்லுங்கள்.
பதில்: 2009 முதல், வல்லர்பாடம் இடப்பள்ளி தொடருந்து நிலையத்துடன் 4620 மீட்டர் நீளமுள்ள தொடருந்து பாலத்துடன் இணைக்கப்பட்டுள்ளது. [http://www.railway-technology.com/news/news59988.html Longest Rail Bridge in India Nearing Completion - Railway Technology] தொர்வண்டிப் பாதை இணைப்பானது பன்னாட்டு சரக்கு பெட்டக கொள்கலன் நிலையத்தில் இருந்து கொள்கலன்களை கொண்டு செல்வதற்காக உருவாக்கபட்டது.
கேள்வி: வல்லர்பாடம் - பொருளாதாரம் பற்றி தகவல் சொல்.
பதில்: தீவின் 70% பகுதி நெல் கழனிகளைக் கொண்டுள்ளது; தீவின் பொருளாதாரமானது முக்கியமாக நெல் சாகுபடியையும், பாரம்பரிய முறைகள் மூலம் உள்நாட்டு மீன்பிடித்தலையும் சார்ந்துள்ளது. குறிப்பாக வலைகட்டு என்று அழைக்கபடும் தனிச்சிறப்பாக பிண்ணப்பட்ட வலையைப் பயன்படுத்தி மீன்பிடித்தலானது, தீவாரா எனப்படும் மீனவர் சமூகத்தின் முக்கிய வருவாயாகும்.